LidanRubinov/Halacha-QA huggingface dataset:
שאלה: לקחת משכנתא כשקשה?: אני מאוד רוצה לקנות בית אבל יהיה לי מאוד מאוד קשה לעמוד במשכנתא והחזר הלוואות. האם מותר לי לחשוב שאני עומד לקיים מצווה מאוד גדולה אז אעשה "השתדלות " והקב"ה יעזור לי או לא?
תשובה: אין סומכין על הנס. אין מצוה לקנות בית אלא א"כ אדם בונה בית במקום לא היה בית ובפרט בישוב חדש במקום שהיה חרב ושומם עד כה. שם יש יותר מקום להשתדל ולסמוך על הקב"ה שיסייע לקיים מצוה אולם גם שם לא במקום שאין סיכוי סביר להשיג מימון.
שאלה: כביסה שיכבסוה בתשעת הימים: האם מותר לשלוח כביסה בצבא ביום כ"ח תמוז, כאשר מן הסתם יכבסוה בתוך תשעת הימים. וכן, האם יש חילוק בין לבנים, שיש לי מלאי גדול, לבין מדי ב, שיש רק 4 זוגות ומזיעים איתם הרבה בקיץ?
תשובה: אם אתה צריך מאוד את מדי ב' שלך, אתה לא צריך להחמיר והכיבוס מותר.
שאלה: מקלחת במים חמים בתשעת הימים: אני משרת בבסיס בבקעת הירדן. כידוע זהו מקום חם מאד ביום (קרוב ל-40 מעלות). אני מזיע מאד ורוצה להתרחץ לשם רענון, אך זרם המים היוצא במקלחת בשעות היום הוא חם (פשוט לא יוצאים מים קרים). האם מותר לאשכנזי להתרחץ אז בתשעת הימים (יש לציין שאין לי הנאה מלהתקלח במים חמים בחום שכזה)?
תשובה: אם הנך מזיע ואלו המים שיש שם, מותר.
שאלה: התנהגות בצבא בסעודה מפסקת: האם בערב תשעה באב, כשאנו נמצאים בחדר האוכל בסעודה המפסקת בצבא צריך לשבת על הרצפה לבד וכו, האם זה לא עלול להיראות מוזר בעיני שאר החיילים ולגרום לפירוד?
תשובה: אפשר לחלק את הארוחה. כלומר, לקחת פרוסת לחם ולאוכלה באוהל (ואם יש ביצה קשה להוסיף גם אותה).
שאלה: לכלוך צואה בגוף לעניין תפילה: האם לפני תפילה יש להקפיד היטב על נקיון הגוף מן הצואה, והאם דבר זה לעיכובא?
תשובה: קודם התפילה או קריאת שמע יש לנקות את גופו היטב משאריות צואה, ולכן לאחר עשיית גדולים יש להקפיד לנקות היטב עם נייר ואחר כך אם אפשר טוב לשטוף את המקום עם מים כדי שלא ישאר כלום, כ"פ השו"ע (סימן ע"ו סעיף ה'), ולגבי שטיפה במים כך כתבו האחרונים. וכ"פ הבן איש חי (שנה ראשונה פרשת ויצא אות י"א). ובידעבד אם התפלל והיה בפי הטבעת צואה לא יצא ידי חובתו ועליו נאמר גם תפילתו תועבה, כ"פ החיי אדם (כלל ג' סימן כ"ה).
שאלה: קיצור בתפילה כשעייפים מאד: לעתים, כשחוזרים מפעילות צבאית לאחר לילה בו לא ישנתי - אני מתפלל שחרית בזמן הנץ. האם בגלל עייפותי עדיף לקצר בחלקים מן התפילה, כיוון שמוטב מעט בכוונה מהרבה שלא בכוונה? יש לציין שלעתים אני תופס את עצמי שנרדמתי למספר שניות.
תשובה: אתה יכול לקצר בפסוקי דזמרה ולומר רק ברוך שאמר אשרי וישתבח, ולהשלים את יתר המזמורים אח"כ.
שאלה: שמן ליפתית וקנולה: בסעיף חגים עמ 8 מתוך 80 מתיחס הרב להבדל בין שמן ליפתית לשמן קנולה. בזמנו ניהלתי את מפעל השמן "מילומור" המיצר את שמן הקנולה ונדמה לי שיש בלבול מושגים בהתיחסותו של הרב. שמן הקנולה מוצאו משמן הליפתית לאחר שעבר מיונים וברורים ע י חוקרים קנדים ומכאן שמו canadian oil ובקיצור canola. ההבדל הוא התכולת חומצות מסוימות ורעלים שהיו בליפתית המקורית והפחתתם לרמה כזו שהנם ראוים לשמש כשמן מאכל לאדם ללא חשש מהרעלה. גם כיום יצרני השמן מבחינים בין הליפתית שהוא שמן ירוד באיכותו לקנולה שהוא מאותו צמח. הואיל ואינני מתימר להבדיל בין השמנים בנושאי כשרות הייתי ממליץ לכם להתיעץ עם הרב לנדא שליט א מבני ברק אשר חקר את הנושא והנו בודאי סמכות רבנית מהמעלה הראשונה. הרב לנדא גם חידש חקר ומצא כי שמן הכותנה ראוי לשמוש בפסח הואיל ואיננו קטנית לעומת אחרים שפסלו שמן זה ללא בדיקה וללא למוד מהטעם הפשוט שאבותיהם לא הכירו בשמן זה.
תשובה: על הערתך, אולם כבר כתבתי שלפתית אינה ראויה למאכל אדם, ואילו השמן קנולה הוא תוצר שנעשה למאכל אדם, ועל כן כתבנו שיש מקילים בלפתית שאינה ראויה למאכל אדם יותר מאשר קנולה שיתכן שמגיע מאותו הצמח אבל הוא ראוי למאכל אדם, וכידוע שבפסח מחלקים בין ראוי למאכל אדם ושאינו ראוי. וברכה הרב יהודה הלוי עמיחי
שאלה: להתקלח בי"ז בתמוז: האם מותר לעשות מקלחת וליטול ידיים בצום י"ז בתמוז כמו האיסור בתשעה באב?
תשובה: השולחן ערוך (אורח חיים סימן תקנ סעיף ב) פסק שרחיצה מותרת בשלושת הצומות הקלים. ולכן מצד הדין מותר ליטול ידיו ולרחוץ כרגיל. לגבי רחיצה כתבו האחרונים שבעל נפש יחמיר על עצמו. ולכן "טוב להחמיר שלא לרחוץ במים חמים בזמן הצום, אבל לצורך ניקיון מותר לרחוץ בפושרים. וכן נכון שלא להסתפר ולא לשמוע מוזיקה שמחה ולא לערוך קניות של שמחה בזמן הצום." (פניני הלכה, הרב אליעזר מלמד) מקלחת ושטיפת ידיים בתשעה באב
שאלה: תפילת לחש עם החזן בתעניות: אחרתי לביהכנ"ס, ונאלצתי להתפלל תפילת לחש עם החזן (שמונה עשרה ביחד איתו) ע"מ שתחשב לי כתפילה בציבור. האם כשאני מתפלל כך בי ז בתמוז, צריך לומר "עננו" ב"שומע תפילה" כמו ביחיד, או שמא לפני "רפאנו" (כמו ש"ץ)?
תשובה: צריך להתפלל כמו יחיד, ולומר "עננו" ב"שומע תפילה".
שאלה: שתיה לאדם בחו"ל: אדם השוהה בחו"ל ואין לו כוסות חד פעמיים, במה עדיף לשתות בכוסות זכוכית או בכוסות חרס?
תשובה: כוסות הזכוכית עדיפים לאין ערוך. אלא שאם הם של יהודים הם חייבים בטבילה, אך אם כוסות הזכוכית של נוכרים הם פטורים מטבילה.
שאלה: תמיד אפשר לתקוע בשופר?: לפני כמה ימים קניתי שופר חדש וכשר, איני מוצא בהלכות שופר מתי מותר לתקוע בשופר, האם כאשר אני מתפלל בבית מותר לי לתקוע בשופר, האם תוקעים רק בראש השנה, מתי אפשר לתקוע לצרכי לימוד, והאם כל אחד יכול לתקוע והאם יש שעות או ימים מסויימים שבהן אסור לתקוע בשופר?
תשובה: מצד החיוב תוקעים בשופר רק בראש השנה ובחודש אלול. בשאר ימות השנה אין מנהג וגם אין ענין לתקוע בשופר. אם בכל זאת אתה רוצה לתקוע בשופר כל יום, כדאי לעשות זאת רק בבית ולא בבית הכנסת. כמו כן תעשה זאת לאחר התפילה ולא בזמן התפילה. בשבתות ובמועדי ישראל אסור לתקוע בשופר. כמו כן כדאי לבדוק עם השכנים שאין הקול השופר מטריד את שלוותם  כגון בשעות המנוחה וכדו'. הרב שלמה רקובסקי
שאלה: רתיעה מלימוד תורה: יש לי לפעמים רתיעה מללמוד תורה, מכיון שכתוב שאם מתחילים לעסוק בתורה בדבר כלשהו, חובה ללמוד אותו דבר עד שמבינים אותו. על כן אני לפעמים לא מחליט שעכשיו אלמד תורה, כי אולי לא אבין, ואצטרך ללמוד עד שאבין, וכו. מה הפיתרון?
תשובה: יש מדרגות שונות בלימוד תורה. יש בלי סוף לתורה בין מבחינת הכמות ובודאי שמבחינת האיכות. אחד המרבה ואחד הממעיט ובלבד שיכוין ליבו לשמים. הדבר החשוב הוא להיות קשור ללמוד. על כך אנו מברכים כל בוקר "לעסוק בדברי תורה" - כלומר עצם העיסוק בתורה בכל רמה שהיא הוא המצווה. בוודאי שככל שמבינים יותר עדיף. אולם ח"ו שימנע אותך מלהתעסק בלימוד. אין חובה כפי שהזכרת. ניתן ללמוד בבקיעות וניתן ללמוד בעיון כל אחד לפי כוחו. אם הכוח שלך ללמוד רק בבקיאות זה גם טוב. אם מדובר על תורה שבכתב אפילו בלי שום הבנה יש לכך ערך. אם מדובר על תורה שבעל פה צריך להבין קצת. אולם בקצת שאדם מבין מקיים מצוה, אני בטוח שקצת אתה מבין, באותו קצת קיימת מצווה. אם אין בך כוח להבין הכל אתה לא יחיד בכך כולנו נמצאים באותו מקום וב"ה שכך. זה מעיד על גודלה של התורה. עלה והצלח - ולמד אפילו מועט כפי כוחותיך.
שאלה: לא לפרוש מן הציבור בתפילה: כיצד יש לנהוג בתפילה ע"מ שלא לפרוש מן הציבור: 1) כאשר הציבור הגיע לשמע ישראל ואני עדיין באמצע ברכות ק"ש הראשונות שבשחרית? 2) כאשר בתפילת ערבית החזן אומר ברכו, ואני עוד לא סיימתי את תפילת שמונה עשרה (וגם לא הגעתי לפס "יהיו לרצון" הראשון)?
תשובה: 1. יש להמשיך בתפילה כרגיל. לא מדלגים על ברכות קריאת שמע, אבל אם תוכל לכוון את הזמן כך שתתחיל שמונה עשרה יחד עם החזן בחזרת הש"ץ, יש בזה רווח שלהרבה שיטות נקרא תפילה עם הציבור. (על פי אשי ישראל הלכות תפילה). 2. כאשר אומרים ברכו תעצור רגע בתפילה ותקשיב, ואז יש דין שומע כעונה. על פי משנה ברורה סימן קד. הרב אברהם פרל.
שאלה: מה ההבדל בין להקדים או לאחר שעון שבת?: שמעתי שמותר להוסיף לשעון שבת זמן, אך אסור להקדים את כיבוייו, מה הסיבה?
תשובה: ישנו הבדל בין להמשיך את הפעולה לבין לקצר אותה. להוסיף זמן לשעון שבת זה לא נחשב כגרם הדלקה כייון שאין שינוי בחשמל אלא הדבר נחשב כהסרת הדבר המכבה. וכדברי הרב עובדיה: "אבל כאן שהחשמל מצד עצמו היה ממשיך להדליק, ורק השעון הוא הגורם לכיבוי, והוא מרחיק את פעולת המונע המשך הדלקת החשמל, ע"י הזזת מחוגי השעון, י"ל דלכ"ע משרא שרי". (שו"ת יביע אומר חלק ג - או"ח סימן יח) לעומת זה להקדים את הכיבוי נחשב גרם כיבוי כי על ידי פעולה זו החשמל יכבה מוקדם יותר ולמרות שאין עכשיו שינוי בחשמל מאחר ועל ידי פעולה זו הוא יכבה מוקדם יותר הדבר נחשב כגרם כיבוי. המקור לדברים האלו הם מדברי השולחן ערוך בהלכות יום טוב (אורח חיים סימן תקיד סעיף ג) המתיר לשים גרם כיבוי רק לפני ההדלקה ולא אחרי שהנר דולק. (שמירת שבת כהלכתה פרק יג סעיף כה)
שאלה: הכשרת זכוכית לא נקיה: האם אפשר להכשיר כלי זכוכית של היום שאינה זכוכית נקיה למשל - Duralex או זכוכית של Luminarc?
תשובה: אם הזכוכית לא בולעת מותר להכשירה.
שאלה: פיקוח נפש עתידי: אם אני יודע שיהיה פיקוח נפש למשל מחר, מותר לי לעבור על מצווה כבר מהיום? השאלה היא, אם מותר לחלל שבת לדוגמה, למרות שמצבו של החולה ברגע זה הוא לא פיקוח נפש, אבל עוד שעה זה כן יהיה. ומה עושים אם ספק אם בעתיד יהיה פיקוח נפש?
תשובה: אם יש חשש שבעוד זמן מה יהיה פיקוח נפש יש למנוע אותו גם ע"י חילול שבת.
שאלה: גילוח בתער בידי גוי: האם יש היתר להתגלח בתער ע י אינו יהודי, בקביעות, כוונתי היא, שאני יושב באופן פסיבי ולא עושה כלום והוא מגלח אותי בתער, ואם יש איסור, מה האיסור?
תשובה: אסור להתגלח בתער אפילו ע"י גוי ואפילו באופן פסיבי. האיסור הוא לא תקיפו פאת ראשכם, ומשמעות האיסור שאסור לגלח בתער אפילו כאשר המתגלח הוא פסיבי. הרב שלמה רקובסקי
שאלה: פתיחה בתנ"ך: מכרה שלנו היא אישה שעוזרת רבות לאנשים בהאזנה לבעיותיהם ובעזרה בפתרון הבעיות, אישה יראת שמיים. אולם היא טוענת שבדורנו יש להתקרב ל-ד באופן אישי ובלתי אמצעי, ואחת הדוגמאות היא פתיחה בתנ"ך, כלומר: פותחים בתנ"ך באופן אקראי, ושם מחפשים את התשובה. היא עושה זאת הרבה, לעצמה וגם לאנשים אחרים, בשאלות גדולות וקטנות. אשמח לקבל את דעת הרב לגבי דבריה על קרבה לד, ולגבי השאלה העקרונית של פתיחה בתנ"ך.
תשובה: כתוב בתורה: "ולא תתורו אחרי לבבכם ואחרי עיניכם". מעבר למצוה הידועה בפסוק, שאין לתור אחר מחשבת הלב והעיניים, מבאר הנצי"ב מוולוז'ין בפירושו לתורה, שכוונת הפסוק היא שאדם לא יסלול לעצמו דרכים חדשות בעבודת ד'. לא יתכן שכל אחד ימציא לו דרך, וצריך לבדוק כל דרך "חדשה", האם היא תואמת את הדרכות ח. וכבר הרחיב בדיבור בנושא זה ר' יהודה הלוי בספר"הכוזרי", שאדם לא יכול לקבוע לפי דעתו מהי הדרך הרצויה בעיניי הבורא. למעשה, נראה לי שאין לשיטה זו של פתיחת התנ"ך סימוכין בח, ולכן אין לעשות זאת.
שאלה: שירים ובריכה בבין המצרים: 1. האם אני יכול לעבוד במקום שבו יש שירים, לא רק באמצעים דיגטליים אלא גם אנשים שעולים לשיר ממש? אני לא מגיע לשם במיוחד בגלל השירים. 2.יש לי גיבוש שמתקרב מהצבא האם אני יכול לשלב גם אימוני בריכה בימים אלו בכלל, ובשבוע שחל תשעה באב בפרט?
תשובה: 1. תכוון ותקפיד שלא להנות משירים אלו. 2. יש להמנע מאימון בבריכה מראש-חודש, ואם גם זה לא ניתן, יש להמנע בשבוע שחל בו.
שאלה: למחמירים בערלה לפאפיה: אני רוכש פאפיה אצל מגדל הקוטף עבורי מחלקה ללא שאלת עורלה. תחזוקת העצים אצלו נעשית על ידי כריתת הגזע לגובה מטר והתפתחות הענפים היא לא מן השורש. האם קיימת שאלת עורלה בחלקות אלה?
תשובה: אם העץ עברו עליו כבר שלש שנים אין בעיה של ערלה ואם לא הרי שיש בעיה של ערלה, ולכן עליך לברר בן כמה העץ הנידון, מתי הוא נשתל?. אין לצורת הגידול משמעות הלכתית (בעץ הפפאיה). בברכת התורה והארץ הרב יהודה הלוי עמיחי
שאלה: תפילה בעקבות המצב הביטחוני הקשה: בעקבות המצב הביטחוני הקשה, האם יש נוסח תפילה לקרוא לבטחון תושבי ישראל או תפילה מיוחדת שיש לומר?
תשובה: אני ממליץ להוסיף את פרקי פג וקל בתהילים.
שאלה: רכישת רכב בשלושת השבועות: הייתי במגעים עם מוסכניק לקניית רכב והדבר התעכב עד בירור הפרטים. השבוע הוא הודיע לנו שהרכב יהיה מוכן ביום שני (בתחילת שלושת השבועות), ונתתי את הסכמתי לעסקה, בלי לחשוב שנכנסנו כבר לשלושת השבועות. האם יש בעיה לעיסקה כזו שיש בה בכל זאת שמחה, או בגלל שמברכים "הטוב והמטיב" אין איסור בדבר ומותר לרכוש את הרכב?
תשובה: ברכת "הטוב והמטיב" מעידה על השמחה שבדבר, ולכן זהו לא צד להתיר. אבל אם הרכב לא נועד להנאה גרידא אלא יש צורך בקנייתו, אפשר לרכשו בשלושת השבועות, וברכת "הטוב והמטיב" תברך בשבת.
שאלה: תפילה כשיש נסיונות?: כאשר אדם נתון בניסון האם מן הראוי להתפלל לה להצליח, אולי ה רוצה לראות איך אדם עובר את הניסיון בעצמו ללא היתערבות של ה (אילו אברהם אבינו היה מבקש עזרה בניסיונות שהוא עבר אז מה היה שווה הניסיונות)?
תשובה: השם יתברך נתן לנו את מצוות התפילה כדי שנפנה אליו בכל עת ובפרט בעת צרה, כמו שכתוב בתהילים: "וקראני ביום צרה, אחלצך ותכבדני". בקשת העזרה משמיים איננה סותרת את הבחירה ואת ההתמודדות שלנו מול הניסיונות, גם כשהשם עוזר עדיין יש לנו די בחירה ומבחינה מסוימת עיקר הבחירה היא לבקש את עזרתו. כבר אמרו ח : "בכל יום יצרו של האדם מתגבר עליו ואלמלא הקדוש ברוך הוא עוזרו אינו יכול לו".
שאלה: סעודה שניה וסלט בשבת: 1. בסידור שלי כתוב (איש מצליח) שבסעודה שנייה צריך 4 ככרות לחם (או אפילו 12), זה חובה או שאפשר לעשות גם עם ככר אחת? 2. לפני כמה זמן הייתי בשיעור תורה ושם הרב אמר, שאם מכינים סלט בשבת או חותכים כל סוג של אוכל חייבים לאכול אותו תוך חצי שעה, אני לא זוכר בדיוק מה הסיבה. בשבת תמיד נשאר לי חלק מהחלה שחתכתי מסעודה שנייה. אני חייב לסיים את כל החלה בסעודה שנייה או שאני יכול להשאיר לסעודה שלישית?
תשובה: א. לפי דעת רבינו האר"י טוב שבכל סעודה יהיו על השלחן 12 ככרות לחם, אך מעיקר הדין אין צריך לזה אלא מספיק אם יש לאדם לחם משנה (2 ככרות לחם). ב. הסיבה שהרב אמר בשיעור שצריך לאכול את הסלט תוך חצי שעה הוא משום שיש בזה חשש של מלאכת בורר, שכן בעשיית סלט יש הרבה פעולות שיש בהם איסור בורר שמותר רק אם אוכלים אותו לאלתר דהיינו סמוך לסעודה. אבל בחלה שנשארה אין שום בעיה ומותר להשאיר את הנותר לסעודה הבאה.
שאלה: חוסר סקוטצ  בשבת: יוצא לפעמים שאני מתארח בשבת אצל אימי ושם לא תמיד יש ננס שהיא רשת פלסטית לניקוי צלחות וסכו"ם לשבת, אלא היא משתמשת ב"סקוטצ ברייט" רגיל. יש לציין שע"פ רוב אנו דואגים להביא איתנו ננס לשבת. השאלה מה אנו צריכים לעשות כשאנו נתקעים בלי, אמי לא תסכים להשאיר את הכלים לא שטופים (לא שייך לבקש מהשכנים)?
תשובה: אפשר לשטף במים זורמים וחמרי ניקוי. בלאו הכי לא שוטפים סירים (שא"א לנקותם אלא בסקוטש) בשבת.
שאלה: יום הולדת לילד בבין המצרים: האם מותר לערוך יום הולדת לילד בגיל 6 בגן בשבוע שאחרי יז בתמוז, (אחרי ט באב הילדים בחופש) אם כן, מה הם ההגבלות והזהירות שצריך להקפיד?
תשובה: עד ר"ח אב מותר לערוך מסיבה בלי ריקודים.
שאלה: מחנה בני עקיבא או טיול: אני חניך בשבט נצח בבני עקיבא באחד היישובים ביש"ע. בקיץ הקרוב בע"ה יתקיים "מחנה סיירים" למשך ששה ימים. לקראת המחנה עלתה ההתלבטות הבאה, ורציתי לשאול מה דעת הרב בנשא: אפשרות א: לצאת למחנה (המעורב) לעדה הנפרדת. היתרון באפשרות זו הוא שיש לנו אפשרות להיפגש עם חבר ה מסניפים קצת יותר חלשים רוחנית, להשפיע, ללמוד תורה ביחד איתם וכו, החיסרון הוא שהמחנה עצמו מעורב. אפשרות ב: לצאת לטיול שבטי. בטיול אין את היתרון של המחנה, אך גם אין בו בעיה הלכתית. יש לציין כי השבט שלנו ברמה תורנית גבוהה יחסית. מה עדיף?
תשובה: אם העדה נפרדת והפעילות כולה נפרדת מה מפריע לך שהמחנה מעורב?.
שאלה: סידור גבות לנשים בבין המצרים: מכיוון שיש איסור תספורת ותגלחת בימי בין המצרים, רציתי לשאול אם כאישה מותר לי לסדר גבות וכדומה?
תשובה: עד ר"ח אב מותר.
שאלה: לבוש מיוחד לתפילה?: כאשר אני חושבת על תגובתי אם הייתי יכולה לבקר מלך, מובן מאליו בשבילי שהייתי לובשת את מיטב מחלצותיי לפניו (מפני הכבוד), אז מדוע כאשר אנו מתפללים ועומדים לפני מלך מלכי המלכים ולא סתם מלך פשוט בשר ודם, אנו לובשים את בגדינו הרגילים היומיומיים, דבר זה מטריד אותי רבות,כי כבר יצא לי שחשבתי שאני לבושה שלא כראוי לתפילה בבגדיי הרגילים, ושזהו סוג של הקלת ראש בה. האם אכן כך?
תשובה: ודאי שיש מקום להידור בתפלה גם בנוגע ללבוש. אולם מעת שקבעו אנשי כנסת גדולה שתפילה לא תהיה רק בבית המקדש ע"י עבודת הקורבנות, חלק מתקנתם כוללת שכמו שיהודי פשוט יכול לבוא ולהתקבל אצל המלך למרות שהוא לא מומחה בדיבורים לפני המלך. כך גם בנוגע להופעתו החיצונית הקב"ה מקבל אותנו כמות שאנו. כשם שתיקנו לנו להתפלל למרות שאנינו ראויים מבחינה פנימית, כך גם תיקנו לגבי הצדדים החיצתוניים. ההלכה רק מסייגת זאת שלא לבוא עם בגדים מלוכלכים ומבוזים. זוהי גדולתו של הקב"ה שבמקום גדולתו אתה מוצא את ענוותנותו. שאר המלכים אינם מקבלים עניים ונדכאים אולם "אני את דכא ושפל רוח". הקב"ה מקבל אותך כמות שאת עם הפשטות שיש בך.
שאלה: חתונה בשנת אבל: ביום שישי האחרון נהרג אבא של ידידה שלנו (עדיין לא יודעים ממה, יכול להיות רקע לאומני). הידידה שלנו קבעה להתחתן בעוד כחודש וחצי, וכבר סגרו כמעט את כל ההכנות (אולם, בגדים, להקה וכו ) מה הרב היה ממליץ, לדחות או להתחתן במועד, איך על המשפחה לנהוג? אני ואשתי, בשנה הראשונה לנישואין, אמרו לנו שאסור לנו ללכת ללוויה ולהיכנס לבית האבל (מי שאמר לנו אינו בקי בהלכה וזו אמונתו) האם מותר לנו, ואיך עלינו לנהוג? ראוי לציין כי שאלתי רב מהמשפה של אימי - שהוא ספרדי ואני אשכנזי והרב אמר כך: לגבי השאלה הראשונה - הם צריכים להינשא, אם הבחורה מעוניינת לדחות בחודשיים שלושה, זה ר אבל לא יותר מזה, במידה והנושא היה בידי הגבר אסור היה עליו לדחות את החתונה כיוון שהוא מחוייב במצוות פרו ורבו. לגבי השאלה השניה - הוא אמר לנו שזו מצווה גדולה ללכת לנחם אבלים וללוות את המת, אולם, מכיוון שאנו חתן וכלה בשנה הראשונה, מומלץ שלא ניכנס לבית העלמין אלא עד לבית העלמין ולהישאר בחוץ. האם הדבר נכון גם לאשכנזים?
תשובה: התשובה של הרב נכונה עדיף לא לדחות את החתונה. מסתבר שזה גם רצון הנפטר. שלא לדחות את החתונה. לגבי השאלה השניה עצתו נכונה.
שאלה: עישון בשבת: למה אסור לעשן בשבת?
תשובה: אדם המעשן עובר על שתי מלאכות האסורות בשבת מהתורה, מבעיר ומכבה.
שאלה: לנסוע בשבת?: למה אסור לנסוע בשבת?
תשובה: בנסיעה במכונית ישנם הרבה איסורים חלקם מהתורה וחלקם מדרבנן. התנעת המכונית ולחיצה על דוושת הגז גורמת לבעירה, וכן נורות שדולקות במכונית כנורת הבלמים.
שאלה: צמות קבועות בשיער: האם יש בעיה הלכתית לעשות צמות קבועות (שאי אפשר להתירם) בשיער?
תשובה: בצמה קבועה שהיא, כפי שהבנתי, צמה שקושרים בחזקה והיא אינה מתפרקת בקלות אלא לאחר כמה ימים, אין בעיה הלכתית (למעט בדיני טבילה). אלא אם יש התנגדות להופעה כזו מסיבות חינוכיות.
שאלה: מיחזור דפי פרשת שבוע: מה בנוגע להכנסת דפי פרשת השבוע למיכלים למיחזור נייר, האם לא עדיף על פני גניזה או השלכה לפח אשפה, הרי ניתן להשליך לפח עטופים בשקית גם דפי פרשת שבוע, והרי באמצעות המיחזור נמנעים מ"בל תשחית" גם נייר וגם עצים?
תשובה: על מפרסמי העלונים להימנע מאיזכור שמות קדושים ופסוקים שלמים בעלוניהם ואז יהיה מותר למחזר את העלונים. ואם כבר מפרסמי העלונים שומעים לנו שיימנעו מפרסומות מסחריות ושליליות וממאמרים שאינם עולים בקנה אחד עם עיקרי האמונה וסמכות ההלכה.
שאלה: גלישה באינטרנט בזמן העבודה: אני עובדת בחברת מחשבים, וישנו הרגל כזה שמידי פעם תוך כדי העבודה נכנסים לאינטרנט לבדוק אי מיילים וכד. אמנם מעולם לא קיבלתי אישור רשמי לעשות זאת ממנכ"ל החברה אולם ידוע שכולם עושים זאת ואף הוא בעצמו מעביר חלק (קטן) מזמן העבודה בקריאת מיילים ובעיסוקים שאינם מעניין העבודה. האם אני עוברת על איסור גזל? כמו כן רציתי לדעת- כאשר אני רושמת את שעות העבודה האם מותר לי לעגל את השעה כאשר מדובר בדקות אחדות (לא יותר מ3-4 דקות) כדי שאוכל לכתוב שעה עגולה (לשם הנוחות בלבד) או שכל דקה בה לא עבדתי ונרשמה נחשבת כגזל?
תשובה: הדבר אסור, ואף שיש הנוהגים כך, לא כראוי הם עושים אלא אם כן יש הסכם או רשות מפורשת של המעביד או מי שמוסמך מטעמו, ולכן צריכה את לבקש רשות. והכלל הוא ששכיר מקבל את שכרו לפי השעות שבהם הוא עובד, ולפי התנאים שנקבעו בהסכם העבודה, ונוסף על כך שאם יש מנהג ברור ומוסכם על הכל הרי הוא חשוב ככתוב בהסכם אף על פי שלא נכתב בו. וכן מצינו בבא מציעא סוף דף ה, שפועל המוצא מציאה תוך כדי זמן עבודתו וזוכה בה לעצמו באופן שמבטל מעט מזמנו, כתב שם רש"י שהרי הוא צריך לנכות את אותו הזמן משכרו. הרב אברהם זרביב.
שאלה: פירושו של הרב שטיינזלץ: אני בעל תשובה מזה מספר שנים, כיום אני בן 21. לאחרונה התחלתי ללמוד גמרא עם פירוש של הרב עדין שטיינזלץ, חשוב לציין שאילו לא הייתי לומד עם הפירוש הזה, לא הייתי יכול ללמוד גמרא רגילה, היות ואינני בעל רקע ישיבתי וחסרים לי הרבה מושגי יסוד ביהדות (מה גם שאני חייל ובגלל סדר היום אני בעיקר לומד, לימוד עצמי). מובן שלימוד הגמרא צריך להיות באופן המסורתי, בגמרא "הרגילה" המסורה מדור לדור, אך לפחות בשלב התחלתי זה, הלימוד עם פירושו של הרב שטינזלץ מסייע לי מאוד להתאקלם. עם זאת, לאחורנה הגיעו לאוזניי שמועות ממספר אנשים שהרב שך זצ"ל (מנהיג הציבור הליטאי) החרים את פירושו של הרב עדין שטיינזלץ (אינני יודע מה בדיוק הסיבות לכך). בכל אופן, שאלתי היא, האם לדעת הרב, הרב שטיינזלץ נחשב כאדם ירא שמיים שמותר ללמוד מפירושיו לגמרא?
תשובה: אתה יוכל ללמוד בגמרא עם פירוש הרב שטיינזלץ הפירוש נועד לאנשים שמתחילים והוא טוב מאד. איני סבור שאיזה רב יאמר לך לא ללמוד בו. אולי לבן ישיבה שיודע ללימוד יהיו כאלה שימליצו ללמוד בגמרא הרגילה, אך הלומד ונעזר בפירוש זה רק מרוויח. הרב שטינזלץ הוא ירא שמים ללא ספק וזכה לקרב הרבה אנשים לתורה ומצוות.
שאלה: כשרות בפלאפליה בבית אל: בבית-אל ישנה פלאפליה ליד הכניסה ליישוב. כשבקשתי מהם תעודת כשרות, הם אמרו שאין להם אבל יש להם את "הטלפון של המשגיח". האם מותר לאכול בפלאפליה זו, כמו"כ בימי שישי המכולת בשכונה ב מוכרת פיצוחים טריים (בדוכן מחוץ למכולת) ללא תעודת כשרות. האם מותר לקנות מהם?
תשובה: אם יש משגיח לפלאפליה אפשר לשאול אותו. היא אינה בתחום שכונה ב. לגבי הפיצוחים מה שלא קשור במכולת איני יודע אם זה מעושר, אך נראה לי שאין בעיה בפיצוחים אלא של הפרשת תרומות ומעשרות וזה יכול כל אחד לעשות לחומרה אם יש לו ספק.
שאלה: מוראל בתנועת נוער: האם מותר לבנות לעשות שירה מיוחדת מתוך ההווי של תנועת הנוער, כשיש בנים בסביבה?
תשובה: אם הן שרות לצורך עצמן והבנים מגיעים לשם אחר-כך, שלא יפסיקו בגללם.
שאלה: קידוש לבנה בשבת חזון: האם בשבת חזון עושים קידוש לבנה?
תשובה: לא אומרים קידוש לבנה אלא עד לאחר ט"ב, אבל לא לפני כן, כיון שעד ט"ב שרויים באבילות, וקידוש לבנה צריך לומר בשמחה גדולה. עיין בשו"ע (סי' תכ"ו ס"ב) ובמ"ב שם (ס"ק ח').
שאלה: עזרת נשים לעניין דיבור חול: האם עזרת נשים בבי"כ נחשבת לבי"כ לעניין איסור דיבור חול?
תשובה: לעזרת נשים של בית הכנסת יש קדושת בית הכנסת לכל ענין, כיון שמתפללים שם תדיר, וא"כ אסור לדבר בה דברי חול. הרב שלמה רקובסקי.
שאלה: סיבוב מאוורר בשבת: בביתי יש מאוורר שאותו אנו מפעילים בשבת עם שעון שבת. למאוורר יש אופציה להסתובב או להשאר ממוקד לצד אחד ע"י נגיעה באיזשהו בורג אום. האם מותר כשמהאוורר דלוק לשנות את האופציה ממוקד למסתובב או להפך?
תשובה: אם השינוי לא נעשה ע"י פעולה חשמלית אלא רק ע"י פעולה מכנית - מותר.
שאלה: חולין בעזרה: מה קורה אם הקרבתי קורבן בטעות, למשל חטאת, ואח"כ הבנתי שלא חטאתי, הרי הכנסתי חולין לעזרה, אז צריך עוד קורבן?
תשובה: קורבן חולין לא חייבים על זדונו כרת, כמבואר במסכת קידושין, ואם כן נראה לי שלא חייבים על שגגתו חטאת, כי רק דבר שזדונו כרת שגגתו חטאת. הרב אברהם פרל.
שאלה: שמיעת שירים בבין המצרים: מה ההלכה לספרדים לגבי שמיעת שירים בבין המצרים?
תשובה: עד ר"ח אב מותר.
שאלה: זמירת שבת פסולה: האם נכון הדבר שישנה בעיה אמונית במילות השיר "חי ה וברוך צורי" שיש ששרים אותו בסעודת שבת בבוקר?
תשובה: שיר זה מודפס בסידורים טובים ומושר בחצרות חסידים ובבתים רבים ללא כל חשש. איזו איזו בעיה אמונית מצאת בשיר?.
שאלה: מצב ביטחוני: אני לא יודעת אם שאלתי מותרת ולעניין אבל למען השקט הנפשי שלי הייתי חייבת לשאול. לאור המצב הביטחוני הגיעו אליי כל מיני שמועות והשערות לגבי העתיד לבוא על עם ישראל. אנשים רבים שמעו על העתיד שלנו מאתרים בהם התפרסמו דברי רבנים או מגידי עתידות, בין השמועות היו כאלו שאמרו שנפסיד במלחמה ואח"כ תבוא הגאולה, אמרו שתהייה שואה שניה וטיל גרעיני שיפול על הארץ בדצמבר. כמישהי דתייה שבאה מבית דתי ומאמינה אמונה שלמה בקדוש ברוך הוא אני יודעת כי אסור לנבאות את העתיד בעזרת קלפים וכדומה ושמעשה זה נחשב לחטא, לכן לא בטחתי בדברי מגידי העתידות אך עדיין נותר בי חשש שהתגבר בעקבות האתרים שציינתי קודם לכן. קשה לי לישון בלילות וכל היום אני חושבת על מצבנו. ברצוני לדעת היכן אנו עומדים היום ונעמוד בעתיד הקרוב לבוא אלינו על פי דברי התורה.
תשובה: אין סיבה להאמין לכל הדברים הללו. ואין להכנס לדאגות שוא. אנו מאמינים שהכל נעשה על ידי הקב"ה והכל לטובה. ויש לנו על מי להשען ועל מי לבטוח על הקב"ה ועל כן את יכולה לישון במנוחת נפש. כמובן שהתפקיד שלנו הוא להרבות כעת במעשים טובים ובמצוות ובתפילה.
שאלה: שאלות על הציונות הדתית: במהלך חודשים אלה אני עורך דיונים רציניים עם חרדים המתנגדים להשקפת הציונות הדתית והרואים בה היפך התורה, על חלק מהשאלות הגבתי בעזרתכם אך עדיין ישנן שאלות שטרם מצאתי להן תשובה מספקת. א. בשום מקום בתשובותיו לא כתב הראי"ה או אפילו רמז שמלכות של אפיקורסים תיחשב מלכות ישראל ולא בא לתרץ אלא את תקופת בית שני שאז היתה סנהדרין בישראל, (אבקש מיקום מדויק של דברי הרב קוק לענין מלכות ישראל בידי רשעים - אגב הבאתי לו את ענין הרמב"ם בריש הלכות חנוכה אך הוא דן עמי על מקור שבו הרב קוק כותב דברים אלה). ב. לענין מלכות רשעים שנחשבת מלכות בדיעבד - הביאו לי את הנציב: "יש גם ראיה מפורשת בח (ראיתיה ב"דברי יואל" על התורה פר שופטים) לכך שאין דין מלך אף בדיעבד למי שפסול למלוכה, דהנה בספרי (פר כי תצא, פיסקא ו ) אמרו ח על הפסוק "לא יוכל לבכר את בן האהובה על פני בן השנואה הבכר": "לא יוכל לבכר. מלמד שאינו רשאי לבכר. יכול לא יהיה רשאי לבכר ואם בכר והיה מבוכר ת"ל לא יוכל לבכר הא אם בכר אינו מבוכר". ע"כ. אם כן רואים כי לשון "לא יוכל" משמעה כי גם בדיעבד לא מהני מה שעשה וא"כ גם במלך האיסור הוא בלשון "לא תוכל" ומשמע ממנה שגם בדיעבד אין לו דין מלך. ואם יסתפק המסתפק שמא רק לענין בכור הוא כן דלא מצינו בספרי דרשה זו בפרשת המלך יעיין בבקשה בדברי רבנו הנצי"ב מוולוז ין בפירושו "עמק הנצי"ב" על הספרי (שם) ו : "ת"ל לא יוכל לבכר. ולא כתיב לא יבכר, וכן יש דרשה בכל מקום דכתיב בלשון זה, ועיי מה שכתבתי בפ ראה על הפסוק "לא תוכל לאכל בשעריך וגו. ואם שלא פירש הספרי בכל המקומות כגון לא תוכל לתת עליך איש נכרי, וכן לא תוכל להתעלם וכדומה, מכל מקום ודאי יש דרשה לשינוי לשון. לדבריו, העולה מדברינו הנ"ל דלא שייך דין מלך ישראל בשלטון הנקרא "מדינת ישראל"? אני מבקש סליחה אם אני מטריד אתכם בשאלותי, אך הענין בא ממקום טהור לבירור האמת. מדוע לא עורכים ספר נגדי העונה לטענות החרדים כדי שיידעו בני ישיבות הציונות הדתית את תשובות הציונות הדתית?
תשובה: א) בספר משפט כהן ע' של"ז כתב הראי"ה שאם אין מלך בישראל, חוזר כח המלכות לאומה ומי שהיא מוסרת בידה את השילטון הרי הוא כמלך, וכך נראה בגמרא גיטין פ"ח שנגזרה גזרה על עשרת השבטים משום ששבעה בתי דין עבדו ע"ז ובכל זאת נקראו בית דין. וכן יש בתוספות סנהדרין כ' שלאחאב היה דין של מלך. וכן יש ברש"י פרשת ויחי שאליהו הנביא רץ לפני אחאב לחלוק כבוד למלכות ואעפ"י שאחאב לא מונה ע"י סנהדרין או נביא והיה מלך אדוק בע"ז. ומכאן שאם האומה הסכימה למסור שלטון ביד מישהו, דינו כמלך. ב) הנצי"ב כותב שיש איזה דרשה בסיפרי ולא כותב מהי הדרשה, מפורש נאמר בגמרא כי אגריפס המלך כיבד את הכלה ושבחוהו חכמים, וכן כתוב במשנה בביכורים ומכאן שח התיחסו לאגריפס כמלך למרות שמונה ע"י קיסר רומי ולא היה ממשפחת ישראל כשרה. ומה שכתבת על ספרים באותו נושא, עיין בספר איילת השחר לרבי יעקב פילבר ואולי תמצא את משאלת לבך.